Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako galdera, PSOEk, Podemosek eta EH Bilduk iragan asteazkenean, hilak 20, lortutako akordioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen José Javier Esparza Abaurrea jaunak, Legebiltzarreko Erregelamenduko 190., 191. eta 192. artikuluetan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Gobernuko lehendakariak zer balorazio egiten du PSOEk, Podemosek eta EH Bilduk iragan asteazkenean, hilak 20, lortutako akordioari buruz?

Iruñean, 2020ko maiatzaren 21ean

Foru parlamentaria: José Javier Esparza Abaurrea